Põllumajandusuuringute Keskuse (PMK) seminar EPA2020 messil
Toimusmiskoht: Eesti Rahva Muuseumi Maailmafilmi saal
Aeg: kell 14:45-15:30
Ootame osalema ettevõtte juhte, agronoome, taimekasvatusspetsialiste, aiapidajaid, taimse materjali importijaid ja eksportijaid jt
Esinejad:
- Helena Lasner, PMK taimetervise ja mikrobioloogia labori juhataja
- Jelena Buktštunovitš, PMK taimetervise ja mikrobioloogia labori juhataja asetäitja
Seminaril tutvustame taimetervise ja mikrobioloogia laborit. Räägime ohtlikest taimekahjustajatest ja veidi ka teistest levinumatest mitte ohtlikest taimekahjustajatest.
Tutvustame huvitavaid leide, mis meie laborisse on proovidega sattunud ja anname ülevaate, milliste kahjustajate ja sümptomite suhtes tasuks taimedega tegeledes tähelepanelik olla.
2020. aasta on ÜRO Peaassamblee otsusega kuulutatud rahvusvaheliseks taimetervise aastaks.
Taimetervise mõistena käsitatakse süsteemi, mille raames võetakse meetmeid, et saavutada kontroll ohtlike taimekahjustajate üle ning ennetada nende levikut uutele aladele, eelkõige läbi inimtegevuse. Taimekahjustajate ohtlikus seisneb selles, et nende levimine ja kohastumine põhjustab olulist majandusliku kahju, näiteks saagi või puude, sh metsa hävimist.
Taimetervise aasta tähistamine annab võimaluse pöörata rohkem tähelepanu taimede tervisele. Eestis on taimetervise valdkonna riiklik referentlabor Põllumajandusuuringute Keskuse taimetervise ja mikrobioloogia laboratoorium. Omame pikaaegset kogemust erinevate taimekahjustajate (putukate ja lestade, ümarusside, bakterite, seente ja munasseente) määramisel ja jagame seda heal meelel ka kuulajatega.
Seminarile registreerimine EPA2020 lehe kaudu SIIT
Teema kohta rohkem infot:
- Helena Lasner, telefon: 672 9161 või 506 8201, e-post: helena.lasner[a]pmk.agri.ee
- Jelena Bukštunovitš, 672 9122 või 523 3864, e-post: jelena.bukstunovits[a]pmk.agri.ee